Tiltale for overtrædelse af straffelovens § 232, blufærdighedskrænkelse.
Ret: Retten i Herning (1. instans)
Faggruppe: Straffesag — Bødesag
Sagsemner: Seksual forbrydelser;

72-årig mand fundet skyldig i blufærdighedskræn-kelse

72-årig mand fra By idømt dagbøder for blufærdighedskrænkelse i maj 2020 af en
kvinde, som var ansat i hjemmeplejen.

Sagsnummer: SS 99-1131/2021.   

Den 72-årige mand var tiltalte for i maj 2020 at have trukket en kvinde ned over sit knæ,
hvorefter han tildelte hende flere klap i bagdelen, hvilken var egnet til at krænke kvinden,
som var ansat i hjemmeplejen.   

Den 72-årige mand nægtede sig skyldig og forklarede, at han ikke kunne forklare noget om
episoden, idet han for mange år siden havde haft en blodprop, som påvirkede hans hukom-
melse. Den forurettede og hende kollega fra hjemmeplejen forklarede imidlertid, hvordan den
72-årige mand havde grebet fat i forurettedes arm og trukket hende ned over sine knæ,
hvorefter han gav hende en endefuld ved at tildele nogle slag eller klap i bagdelen, hvilken
hun oplevede som krænkende. Retten fandt det på baggrund af vidnernes troværdige og
detaljerede forklaringer bevist, at tiltalte var skyldig som beskrevet i anklageskriftet. Straf-fen
blev fastsat til 25 dagbøger af 100 kr. Derudover blev tiltalte pålagt at betale erstatning på
3.000 kr. til den forurettede. Retten lagde ved udmålingen af erstatningspåstanden vægt på
karakteren af forholdet, herunder at det var begået overfor en person, der som led i sit arbejde
skulle hjælpe tiltalte, og at forurettede var bekendt med den 72-årige mands mentale
udfordringer.